作者：刘辰翁
词牌/韵律：金缕曲・贺新郎

paragraphs: 拍瓮春醅动。
洞庭霜、压绿堆黄，林苞堪贡。
况有老人潭边菊，摇落赏心入梦。
数百岁、半来许中。
儿女牵衣团栾处，绕公公、愿献生申颂。
公性歰，待重风。
人生一笑何时重。
奈今朝、有客无鱼，有鱼留冻。
何似尊前斑斓起，低唱浅斟齐奉。
也不待、烹龙炰凤。
此会明年知谁健，说边愁、望断先生宋。
醒最苦，醉聊共。